ನಿರಂಜನ

**ಕುಳಕುಂದ ಶಿವರಾಯ**  (೧೯೨೪-೧೯೯೨) ಒರಿ ಬರಹಗಾರೆ ಅತ್ತಂದೆ ಸ್ವಾತಂತ್ರ್ಯ ಹೋರಾಟಗಾರೆಯಾದಿತ್ತೆರ್. ಅರ್ ನಿರಂಜನ ಪುದರ್ ಜನಪ್ರಿಯ. ಮೆರ್ ೨೦ನೇ ಶತಮಾನದ ಪ್ರಮುಖ ಲೇಖಕ ಬುಕ್ಕೊ ಪ್ರಗತಿಪರ ಚಳವಳಿದ ಮುಂದಾಳು. ಗಾಂಧೀಜಿ, ಕಾರ್ಲ ಮಾರ್ಕ್ಸ, ವ್ಲಾಡಿಮಿರ್ ಲೆನಿನ್ ರೆನ ವಿಚಾರಧಾರೆಲೆಡ್ದ್ ಪ್ರಭಾವಿತೆರಾಯಿನರ್. ನಿರಂಜನೆರ್ ಸುಮಾರು ಐನ್ ದಶಕ ಕಾಲ ಸಮೃದ್ಧವಾಯಿನ ಸಾಹಿತ್ಯ ಕೃಷಿ ಮಲ್ತಿನಾರ್.ಮೆರೆನ ಬರವಣಿಗೆ ಕೃತಿ, ಕಾದಂಬರಿ,ಕಿನ್ಯ ಕಥೆಕುಲು, ನಾಟಕೊಲು, ಜೀವನ ಕಥನೊಲು, ರಾಜಕೀಯ ವ್ಯಾಖ್ಯಾನೊಲು ಬುಕ್ಕೊ ಭಾಷಾಂತರೊಲು ಮಾತ ಉಂಡು. ಅರ್ ಕನ್ನಡ ವಾರ್ತಾಪತ್ರಿಕೆ ಬುಕ್ಕೊ ನಿಯತಕಾಲಿಕೆಲೆಡ್ ನಿಯತ ಅಂಕಣಕಾರರಾದಿತ್ತೆರ್. ಅರೆನ ಸಾಧನೆಡ್  ಜವ್ವನೆರೆಗಾತ್ರ ೭ ಸಂಪುಟಲೆನ ಜ್ಞಾನ ಗಂಗೋತ್ರಿ ಪಂಡ ಜೋಕುಲೆನ  ವಿಶ್ವಕೋಶ ಅಂಚನೆ ಪ್ರಪಂಚದ ಮಹತ್ತರವಾಯಿನ ವಿಶ್ವಕಥಾಕೋಶದ ೨೫ ಸಂಪುಟೊಲು ಸೇರ್ದ್ಂಡ್

## ಜೀವನ
ನಿರಂಜನೆರ್  ದ.ಕ. ಜಿಲ್ಲೆಯದ ಕುಕ್ಕೆ ಸುಬ್ರಹ್ಮಣ್ಯದ ಮುಟ್ಟದ ಊರು ಕುಳಕುಂದೊಡು (೧೫ನೇ ಜೂನ್ ೧೯೨೪) ಪೂಟ್ಟಿಯೆರ್. ಅಪ್ಪೆನ ಪುದರ್ ಚೆನ್ನಮ್ಮ. ಸುಳ್ಯೊದ ಪ್ರಾಥಮಿಕ, ಮಾಧ್ಯಮಿಕ ಶಾಲೆಲೆಡ್ ಓದ್‌ದ್. ನೀಲೇಶ್ವರೊಡು ಪ್ರೌಢಶಾಲಾ ವಿದ್ಯಾಭ್ಯಾಸ ಮಲ್ತೆರ್. ಖ್ಯಾತ ವೈದ್ಯೆ, ಲೇಖಕಿಯಾದಿತ್ತಿನ ಅನುಪಮಾ ನಿರಂಜನೆರೆನೊಟ್ಟುಗು  ೦೫-೦೨-೧೯೫೬ ಡ್ ಸಜ್ಜನರಾವ್ ಕಲ್ಯಾಣ ಮಂಟಪ, ವಿಶ್ವೇಶ್ವರಪುರ, ಬೆಂಗಳೂರುಡು ಮದಿಮೆಯಾಪುಂಡು. ಅನುಪಮಾ ನಿರಂಜನೆರೆಗ್  ಸೀಮಂತಿನಿ ಬುಕ್ಕೊ ತೇಜಸ್ವಿನಿ -ಪನ್ಪಿ ರಡ್ದ್ ಜೋಕುಲು ರಡ್ದ್ ಜನೊಲ ಲೇಖಕೆರ್. ನಿರಂಜನರ್ ಪತ್ತ್ ವರ್ಷ ಪ್ರಾಯದಾರಾದಿಪ್ಪುನಗ ಸುಳ್ಯೊಡು ಗಾಂಧೀಜಿನ ದರ್ಶನ  ಆಯಿನ ಜೀವನ ಪರಿವರ್ತನೆಗ್ ಕಾರಣವಾಂಡ್.ಅವೆಡ್ದ್ ಬುಕ್ಕೊ ಪುತ್ತೂರುಡು ನೆಹರುನ  ಭಾಷಣದಿಂದ ಕೇನ್ದ್ ಸ್ವಾತಂತ್ರ್ಯದ ಪೊರಂಬಾಟೊಗು ಉಮೇದ್ ಮಲ್ತೆರ್.

## ಪತ್ರಿಕೊತ ಬೇಲೆ
ಇಡಿಯ ಲೋಕದ ರಾಜಕೀಯ, ಸಾಮಾಜಿಕ ಕ್ಷೇತ್ರೊಡು, ಪುಸ್ತಕ-ಪತ್ರಿಕಾ ಪ್ರಪಂಚೊಡು, ಸುದ್ದಿದ ವಿಸ್ವೊಡು ನಡತಿನ ಬೇತೆ ಬೇತೆ ಸಂಗತಿಲೆನ್, ವರದಿಲೆನ್ ತನ್ನ ವಿಷೇಶ ದೃಷ್ಟಿಕೋನೊಡು ವಿಮರ್ಶೆ ಮಲ್ಪುನೆಡ್, ನಿರಂಜನೆರ್ ಭಾರಿ ಬಿರ್ಸೆ. ತನ್ನ ಕಲ್ಪನೆದ ಪ್ರೇಯಸಿ ಸಾಧನಾಗ್ ಜನಪ್ರಗತಿದ ಮುಖಾಂತರ ಕಡಪಾದ್ ಕೊರ್ನ ಮೇಘ ಸಂದೇಶೊಡ್ದು ಆರ್ಸದಿನ ಸಂಗ್ರಹ ಪುಸ್ತಕ ಆಂಡ್. ಒವ್ವೆ ಕ್ಷೇತ್ರೊಡು ಅನ್ಯಾಯವಾದಿತ್ತಿನ ವರದಿಲು ತೋಜಿದ್ ಬತ್ತ್ಂಡ, ಅಯಿತ ಬೆರಿತಾಗ್‍ದ್ ಮೂಲೊನ್ ಶೋಧನೆ ಮಲ್ತ್‌ದ್, ವ್ಯಥೆತ ಕತೆತ ಚಿತ್ರಣ ಕೊರ್ಪುನೆಟ್ ನಿರಂಜನೆರ್ ಬಿರ್ಸೆ. ಕುತೂಹಲಕರ, ಕೋಲಾಹಲಕರವಾಯಿನ ಪ್ರಸಂಗೊಲೆನ್ ಭಾರಿ ಪೊರ್ಲುಡೆ ವರ್ಣನೆ ಮಲ್ತ್‌ದ್ ಬರೆವೊಂದಿತ್ತೆರ್ ಓದುನಕುಲೆಗ್ ಭಾರಿ ಖುಷಿ. 
* ೧೯೪೨ಡ್ದ್ ಮೂಜಿ ವರ್ಷ ರಾಷ್ಟ್ರಬಂಧು ಪತ್ರಿಕೆಡ್ ಲೇಖನೊಲೆನ್ ಬರೆವೊಂದಿತ್ತೆರ್
* ಬಸವರಾಜ ಕಟ್ಟೀಮನಿ ಉಷಾ ಪತ್ರಿಕೆದ ಸಂಪಾದಕೆರಾದಿತ್ತೆರ್ ಅಯಿಕ್‌ಲ ನಿರಂಜನೆರ್ ಲೇಖನೊಲು ಬರೆವೊಂದಿತ್ತೆರ್ 
* ಕರ್ಮವೀರ ವಾರಪತ್ರಿಕೆಗೆ ರಾಜಧಾನಿಡ್ಡ್ ಅಂಕಣ ಬರೆವೊಂದಿತ್ತೆರ್   
* ಪ್ರಜಾಮತ ಪತ್ರಿಕೆಡ್ ಸಹಾಯಕ ಸಂಪಾದಕರಾದ್ ಕೆಲವು ಕಾಲ ಬೇಲೆ ಮಲ್ತೆರ್ 
*  ಕಮ್ಯೂನಿಸ್ಟ್ ಪಕ್ಷದ ಜನಶಕ್ತಿದ ಸಂಪಾದಕರಾದ್ ಬೇಲೆ ಮಲ್ತೆರ್..

## ಕೃತಿಕುಲು
### ಕಾದಂಬರಿಲು
* ವಿಮೋಚನೆ (1953)
* ಬನಶಂಕರಿ (1954)
* ಅಭಯ (1954)
* ದೂರದ ನಕ್ಷತ್ರ (1954)
* ರಂಗಮ್ಮನ ವಠಾರ (1954)
* ಸೌಭಾಗ್ಯ (1954)
* ಪಾಲಿಗೆ ಬಂದ ಪಂಚಾಮೃತ (1955)
* ಚಿರಸ್ಮರಣೆ (1955)
* ಏಕಾಂಗಿನಿ (1955)
* ಕೊನೇ ನಮಸ್ಕಾರ (1955)
* ಮಿಣುಕುಹುಳ (1956)
* ವಿಲಾಸಿನಿ (1956)
* ಕಲ್ಯಾಣಸ್ವಾಮಿ (1956)
* ದೀಕ್ಷೆ (1956)
* ನವೋದಯ (1956)
* ಅಂಜನ (1957)
* ಟೀಪೂ (ಐದು ಭಾಗಗಳಲ್ಲಿ)
* ತೊಟ್ಟಿಲು ತೂಗದ ಕೈ
* ಹೆಣ್ಣಾಗಿ ಕಾಡಿತ್ತು ಮಾಯೆ (1962)
* ಸ್ಮರಣೆಯೊಂದೇ ಸಾಲದೇ (1971)
* ಬಂಗಾರದ ಜಿಂಕೆ (1963)
* ಸ್ವಾಮಿ ಅಪರಾಂಬರ (1967)
* ಮೃತ್ಯುಂಜಯ (1976)

### ಕಥಾ ಸಂಕಲನಲು
* ಸಂಧಿಕಾಲ (1947)
* ರಕ್ತ ಸರೋವರ (1947)
* ಅನ್ನಪೂರ್ಣಾ (1952)
* ಕೊನೆಯ ಗಿರಾಕಿ (1953)
* ಕಾತ್ಯಾಯಿನಿ (1957)
* ನಾಸ್ತಿಕ ಕೊಟ್ಟ ದೇವರು.

### ಪತ್ರ ಸಂಕಲನೊ
* ಸಾಧನಾ (1953)
* ಪುಷ್ಪಹಾರ (1957)
### ಲೇಖನ ಸಂಕಲನಗಳು
* ಐದು ನಿಮಿಷ (1953)
* ಕಾಲಕ್ಷೇಪ (1957)

### ಭಾಷಾಂತರ
* ತಾಯಿ
* ನೀತಿಕತೆಗಳು
* ನನ್ನ ಬಾಲ್ಯ
* ಮದುವಣಗಿತ್ತಿ
* ಅಧ:ಪತನ

## ಅಂಕಣ ಬರಹಹೊಲು
* ಐದು ನಿಮಿಷ
* ಕಾಲಕ್ಷೇಪ
* ಸಾಧನಾ
* ಪುಷ್ಪಹಾರ

ಇಂಚ ಇರ್ವತೈನ್ ಕಾದಂಬರಿಲೆನ್ ಬರೆತೆರ್. ೧೧ ಕಥಾಸಂಕಲನೊಲು. ಜೀವನ ವೃತ್ತೊಲು ರಡ್ಡ್. ಉಂದು ಮಾತ್ರ ಅತ್ತಂದೆ, ವ್ಯಕ್ತಿ ಚಿತ್ರ ಸಂಕಲನೊಲು, ರಾಜಕೀಯ ಲೇಖನೊಲು,ಭಾಷಾಂತರೊಲು, ಸಂಪಾದನೆ ಮಲ್ತಿನ ಕೃತಿಕುಲು.....ಇಂಚ ಮಸ್ತ್ ಬರೆತೆರ್. ಬೇತೆ ಬೆತೆ ಬಾಸೆಲೆಗ್ ಅನುವಾದ ಆಯಿನ 'ಚಿರಸ್ಮರಣೆ' ಕಾದಂಬರಿ ಕರ್ನಾಟಕ- ಕೇರಳ ಗಡಿ ಪ್ರದೇಶದ ಕಯ್ಯೂರಿಡ್ ನಡತಿನ ರೈತ ಚಳವಳಿ ಕಡೆಕ್ ಅಪ್ಪು, ಚಿರಕುಂಡ, ಅಬುಬಕರ್‌, ಕುಂಞಂಬು ಮುಕುಲೆನ್ ಗಲ್ಲಿಗ್ ಏರ್ಸಪಿನಾಡೆ ಮುಗಿಪುಂಡು.
ರಂಗಮ್ಮನ ವಠಾರ "ವಠಾರ ಜೀವನಪಂಡ ‘ಗಟಾರ’ ಜೀವನ ಅತ್ತ್" ಪನ್ಪಿನೆನ್ ತೋಜಾಪಿನ ಕೃತಿ ೨೭೪ ಪುಟೊಕುಲೆನ ಕೈ ಬೂಕು. ಬೆಂಗಳೂರುದಂಚಿನ ನಗರ ಪ್ರದೇಶೊಡು, ಮಧ್ಯಮ ವರ್ಗದ ಜನೊಕುಲು ಆಶ್ರಯೊಗಾತ್ರ ‘ಕಡಿಮೆ’ ಬಾಡಿಗೆದ ವಠಾರೊಡು ನೆಲೆಯಾದ್ ಎಂಚಿನ ಮಾತ ಕಷ್ಟೊಲೆನ್ ನಿಂಗ್‌ದ್ ಜೀವನ ಮಲ್ಪುವೆರ್ ಪನ್ಪಿನೆನ್ ನಿರಂಜನೆರ್ ಭಾರಿ ಪೊರ್ಲುಡೆ ವಿವರಿಸದೆರ್. ಇಂತಹ ದುರ್ಭರ ಸ್ಥಿತಿಡ್‌ಲ ಜೀವನದ ಬೇಜಾರ್‌ನ್ ಮರತ್‌ದ್ ತಮ್ಮ ಪಿರ್ತಿದ ಬಾಳ್ವೆಡ್, ವಿನೋದ ರಸಿಕತೆಡ್ ವಾತಾವರಣಣೊನು ಉಂಡು ಮಲ್ಪೊಲಿ ಪನ್ಪುನೆಕ್ ಎಡ್ಡೆ ನಿದರ್ಶನವಾದ್ ತೊಜ್ಪಾದೆರ್.

## ಪ್ರಶಸ್ತಿಲು
* ಸೋವಿಯತ್‍ಲ್ಯಾಂಡ್ ನೆಹರೂ ಪ್ರಶಸ್ತಿ
* ಕನ್ನಡ ಸಾಹಿತ್ಯದ ಮಸ್ತ್ ಪ್ರಶಸ್ತಿಲು
* ಪುತ್ತೂರುದ ವಿವೇಕಾನಂದ ಕಾಲೇಜಿದ ಡಾ. ಶಿವರಾಮ ಕಾರಂತ ಅಧ್ಯಯನ ಪೀಠ ಕರಿನ 13 ವರ್ಷೊಡ್ದಿಂಚಿ ನಿರಂಜನೆರೆ ಪುದರ್‌ಡ್ ಸಾಹಿತ್ಯ ಪ್ರಶಸ್ತಿ ಕೊರೊಂದುಂಡು.
.

## ಉಲ್ಲೇಕೊಲು

ವರ್ಗೊ:ವ್ಯಕ್ತಿಲು
ವರ್ಗೊ:ಪ್ರೋಜೆಕ್ಟ್ ಟೈಗರ್-೨ ಪಂತೊಗು ಬರೆಯಿನ ಲೇಕನೊ
ವರ್ಗೊ:ಲೇಖಕರು